Predkladacia správa

Uznesenie vlády Slovenskej republiky č. 240 zo dňa 15. marca 2001 uložilo v bode B.3. ministrovi výstavby a regionálneho rozvoja, ministrovi hospodárstva, ministrovi pôdohospodárstva, ministrovi dopravy, pôšt a telekomunikácií, ministrovi práce, sociálnych vecí a rodiny, ministrovi životného prostredia zabezpečiť realizáciu príslušných sektorových operačných programov a jej pravidelné polročné vyhodnocovanie a v bode B.4. prednostom krajských úradov v spolupráci s ministrom výstavby a regionálneho rozvoja, ministrom hospodárstva, ministrom pôdohospodárstva, ministrom dopravy, pôšt a telekomunikácií, ministrom práce, sociálnych vecí a rodiny a ministrom životného prostredia zabezpečiť realizáciu regionálnych operačných programov pre regióny na úrovni NUTS II a pravidelné polročné vyhodnocovanie ich realizácie.

Predložený materiál obsahuje návrh na zmenu znenia uznesenia vlády SR č.240/2001 v bodoch B.3. a B.4. pre ministra výstavby a regionálneho rozvoja, ministra hospodárstva, ministra pôdohospodárstva, ministra dopravy, pôšt a telekomunikácií, ministra práce, sociálnych vecí a rodiny, ministra životného prostredia a prednostov krajských úradov.

Materiál nemá finančný, ekonomický, environmentálny vplyv a ani dopad na zamestnanosť.

Materiál prešiel medzirezortným pripomienkovým konaním a je predkladaný na rokovanie vlády SR bez rozporov.